Oud-Kaapstad-burgemeester sterfGerald Morkel (Foto: ANA) Gerald Morkel, voormalige premier van die Wes-Kaap en burgemeester van Kaapstad, is Dinsdag in die ouderdom van 76 oorlede. Garth, Morkel se seun, het dié nuus Dinsdag bevestig. Volgens Garth is sy pa vreedsaam ná ŉ siekte oorlede. “Hy het vandag om 13:00 by die huis gesterf, omring deur gesinslede,” het hy gesê. Morkel was ŉ Wes-Kaapse raadslid van die Demokratiese Alliansie. Hy het in 2011 amptelik uit die politiek getree. Meer inligting is nie in dié stadium bekend nie.